Stanovisko Komisie podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na Nariadenie Európskeho Parlamentu a Rady o podmienkach pre vstup do sietí pre prepravu zemného plynu ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2005/0157 v konečnom znení - COD 2003/0302 */





Brusel, 13.4.2005 KOM(2005) 157 v konečnom znení 2003/0302 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY o podmienkach pre vstup do sietí pre prepravu zemného plynu KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2003/0302 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmenám Európskeho parlamentu v spoločnom stanovisku Rady k návrhu na NARIADENIE EURÓPSKEHO PARLAMENTU A RADY o podmienkach pre vstup do sietí pre prepravu zemného plynu 1. Úvod V písmene c) tretieho pododseku článku 251 ods. 2 Zmluvy o ES sa ustanovuje, že Komisia má predložiť stanovisko k zmenám a doplneniam navrhnutým v druhom čítaní Európskym parlamentom. Komisia uvádza svoje stanovisko k zmenám a doplneniam navrhnutým Parlamentom. 2. Všeobecné informácie Dátum doručenia návrhu EP a Rade (dokument KOM(2003)741 v konečnom znení 2003/0302 (COD)): | 12. december 2003 | Dátum stanoviska Európskeho hospodárskeho a sociálneho výboru: | 2. jún 2004 | Dátum predloženia stanoviska Európskeho parlamentu, prvé čítanie: | 20. apríl 2004 | Dátum prijatia spoločnej pozície: Dátum predloženia stanoviska Európskeho parlamentu, druhé čítanie: | 12. november 2004 (jednomyseľne) 8. marca 2005 | 3. ÚčEL NÁVRHU Návrh predstavuje komplementárne opatrenie k smernici 2003/55/ES o spoločných pravidlách pre vnútorný trh so zemným plynom, ktorou sa ruší smernica 98/30/ES. Jeho cieľom je stanoviť minimálne požiadavky týkajúce sa podmienok pre vstup do sietí pre prepravu zemného plynu. Skúsenosti, medzi iným získané na Európskom fóre o predpisoch plynárenského sektoru v Madride, ukázali, že otvárajúci sa kvalitatívny trh je rovnako dôležitý ako kvantitatívny. Pokiaľ smernica 2003/55/ES naplno otvorí trh najneskôr v júli 2007, prístupové podmienky pre tretie strany do siete členských štátov nebudú ešte zďaleka poskytovať vyrovnaný realizačný priestor. Smernica 2003/55/ES, ako aj navrhované nariadenie uznávajú kľúčový význam vstupu tretej strany ako základného nástroja na otvorenie trhu a zavedenie hospodárskej súťaže. Avšak pokiaľ smernica iba ciele definuje, nariadenie sa zameriava na určité minimálne požiadavky, ktoré musia byť dodržané v súlade s dôležitými bodmi smernice, t. j. prístupovými podmienkami do prepravnej siete. 4. Stanovisko komisie k zmenám a doplneniam európskym parlamentom 4.1. Zmeny a doplnenia prijaté Komisiou Komisia môže prijať všetkých deväť zmien a doplnení prijatých Európskym parlamentom v celom rozsahu. Tieto zmeny a doplnenia sú výsledkom kompromisnej dohody medzi Európskym parlamentom, Radou a Komisiou dosiahnutej v druhom čítaní. Zároveň sú v súlade s cieľmi Komisie súvisiacimi s uvedeným návrhom a zabezpečujú rovnováhu záujmov dosiahnutú v rámci spoločnej pozície. Podstatu zmien a doplnení je možné popísať takto: - Štyri zmeny a doplnenia Parlamentu sa týkajú nákladov, ktoré je potrebné zohľadniť pri stanovovaní prepravných sadzieb alebo vyrovnávacích poplatkov. Podporujú znenie spoločnej pozície tým, že sa odvolávajú na skutočné vzniknuté náklady „pokiaľ takéto náklady zodpovedajú nákladom účinného a, pokiaľ ide o štruktúru, porovnateľného sieťového operátora“. Takéto poňatie je už súčasťou acquis communautaire. - Jedna zmena a doplnenie stanovuje, že vyrovnávacie poplatky musia čo najlepšie odzrkadľovať skutočné náklady. - Zvyšné štyri zmeny a doplnenia slúžia ako užitočné objasnenia. 5. záver Podľa článku 251 ods. 2 Zmluvy o ES Komisia mení a dopĺňa svoj návrh, ako je uvedené v texte.